Donald Trump împarte funcții importante membrilor familiei. A desemnat-o pe logodnica lui Donald Jr. ca ambasador în Grecia, după ce acesta ar fi înșelat-o cu altă femeie
Donald Trump, viitorul președinte al SUA, a desemnat-o marți pe Kimberly Guilfoyle, fostă prezentatoare la Fox News și logodnica fiului său cel mare, Donald Trump Jr., pentru funcția de viitor ambasador al SUA în Grecia. Decizia vine în contextul în care alți doi membri prin alianță ai familiei, cuscrii președintelui ales, au primit deja poziții diplomatice importante, conform agenției Reuters.